আনানের নেতৃত্বে একটি আন্তর্জাতিক কমিশন গতকাল রাখাইন রাজ্যের রাজধানী সিটুয়ে যান। রোহিঙ্গাদের বিরুদ্ধে মিয়ানমার ব্যাপক নির্যাতন চালাচ্ছে বলে যে অভিযোগ উঠেছে, তা সরেজমিনে তদন্ত করে দেখতে চায় এই কমিশন। রোহিঙ্গাদের বিরুদ্ধে এই সর্বশেষ দফা সহিংসতা শুরুর আগে মিয়ানমারের নেত্রী অং সান সুচি নয় সদস্যের এই আন্তর্জাতিক কমিশন গঠন করেছিলেন। কমিশনে মিয়ানমারের ছয়জন এবং কফি আনান ছাড়া আরো দুজন বিদেশি প্রতিনিধি আছেন।